UCAPTAMA YANG BERHORMAT PEHIN ORANG KAYA JOHAN PAHLAWAN DATO SERI SETIA AWANG HAJI ADANAN BIN BEGAWAN PEHIN SIRAJA KHATIB DATO SERI SETIA AWANG HAJI MOHD YUSOF MENTERI KESIHATAN DAN PERASMIAN PERSIDANGAN KEBANGSAAN KEJURURAWATAN SEMPENA 30 TAHUN PENGISYTIHARAN NEGARA MELAYU ISLAM BERAJA "MELAYU ISLAM BERAJA MEMPERKUKUH PERKHIDMATAN KEJURURAWATAN" ANJURAN MAJLIS TERTINGGI MELAYU ISLAM BERAJA & PERSATUAN JURURAWAT BRUNEI DARUSAALAM (PENJURU) SELASA, 8.45 PAGI 27 RABIULAWAL 1435 / 28 JANUARI 2014 BERTEMPAT GOLDSTONE BALLROOM THE CENTREPOINT HOTEL GADONG
Yang Mulia Datin Paduka Hajah Suraya Noraidah binti Abdullah, Yang Di Pertua Persatuan Jururawat Negara Brunei Darussalam (Penjuru), dan Yang Mulia Dr Haji Muhammad Hadi bin Muhammad Melayong, Pegawai Tugas-Tugas Khas Kanan, Setiausaha Urusetia Majlis Tertinggi Melayu Islam Beraja selaku Pengerusi Bersama Persidangan Kebangsaan Kejururawatan, Yang Mulia Datin Paduka Dr Hajah Norlila binti Dato Paduka Haji Abdul Jalil, Setiausaha Tetap Kementerian Kesihatan Yang Mulia Dayang Hajah Siti Mariam binti Haji Mohd Jaafar, Timbalan Setiausaha Tetap (Pentadbiran & Kewangan) Yang Mulia Dr Hajah Rahmah binti Haji Md Said, Timbalan Setiausaha Tetap (Profesional & Teknikal) Yang Mulia Ketua-Ketua Jabatan, Pegawai-pegawai Kanan, Pegawai- pegawai Eksekutif, Ahli-Ahli Persatuan Jururawat Negara Brunei Darussalam, peserta-peserta Persidangan serta hadirin dan hadirat yang dihormati sekalian. 1
Salam Sejahtera 1. Alhamdulillah, bersyukur kita kehadrat Allah Subhanahu Wata'ala kerana dengan izin dan limpah kurniaNya jua kita dapat bersama- sama hadir di majlis yang sangat bermakna pada pagi ini iaitu Persidangan Kebangsaan Kejururawatan yang bertajuk 'Melayu Islam Beraja Memperkukuh Perkhidmatan Kejururawatan' yang disempenakan dengan 30 Tahun Pengisytiharan Negara Melayu Islam Beraja. Selawat serta salam ke atas junjungan besar kita Nabi Muhammad Sallallahu 'Alaihi Wassalam, para sahabat, kaum keluarga dan pengikut- pengikut Baginda yang taat setia lagi jujur hingga ke akhir zaman. 2. Terlebih dahulu saya sangat mengalu-alukan serta mengucapkan setinggi-tinggi syabas dan tahniah kepada penganjur bersama iaitu pihak Majlis Tertinggi Melayu Islam Beraja dan Persatuan Jururawat Negara Brunei Darussalam (PENJURU) di atas inisiatif dalam menjayakan persidangan ini yang saya anggap sangat penting, apatah lagi ianya mempunyai sejarah yang signifikan bagi Negara Brunei Darussalam disempenakan 30 tahun pengisytiharan Negara Melayu Islam Beraja di mana Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam semasa permasyhuran pada 1 Januari 1984 telah bertitah dengan mengisytiharkan secara rasminya:- "...Negara Brunei Darussalam adalah dan dengan izin serta limpah kurnia Allah Subahanahu Wata'ala, akan untuk selama- 2
lamanya kekal menjadi sebuah negara Melayu Islam Beraja yang Merdeka, Berdaulat dan Demokratik bersendikan kepada ajaran-ajaran agama Islam menurut Ahli Sunnah Wal-Jamaah". Para hadirin dan hadirat yang dihormati sekalian, 3. Sejak zaman-berzaman iaitu lebih 600 tahun hingga sekarang negara kita di bawah pemerintahan dan pentadbiran beraja secara berterusan menunjukkan kedayatahanan yang telah terbukti berupaya mengukuhkan kedaulatan, kesatuan, pembangunan, kesejahteraan, kebajikan, keselamatan dan keamanan sekalian rakyat dan penduduk yang bernaung lagi diredhai oleh Allah Subhanahu Wata'ala di bawah sistem pemerintahan ini. Konsep yang berasaskan Melayu Islam Beraja meliputi aspek semua ciri-ciri yang mencerminkan nilai-nilai budaya melayu, kemurniaan adat istiadat Brunei, keunggulan dan penyerapan ajaran agama Islam serta kedudukan raja sebagai pemimpin tertinggi dan payung kepada negara serta rakyat dan penduduk yang bernaung. Pemerintahan Melayu Islam Beraja diperkukuhkan dengan lantang dan jelas sepertimana yang dititahkan oleh Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam dalam permasyhuran kemerdekaan Negara Brunei Darussalam pada 1 Januari 1984 yang bermakna meletakkan asas yang kukuh dan kuat bagi menuju peta jalan masa depan yang lebih mantap dan dinamik demi 3
survival bangsa dan negara yang merdeka lagi berdaulat serta diredhai oleh Allah Subhanahu Wata'ala. 4. Sejak kemerdekaan negara 30 tahun yang lalu khususnya di bawah era pemerintahan Kebawah Duli Yang Maha Mulia Paduka Seri Baginda Sultan Haji Hassanal Bolkiah Muizzaddin Waddaulah ibni Al-Marhum Sultan Haji Omar 'Ali Saifuddien, Sultan dan Yang Di- Pertuan Negara Brunei Darussalam, telah melakar berbagai kemajuan dan pembangunan yang begitu pesat yang meletakkan Negara Brunei Darussalam di peta dunia sebagai sebuah negara maju dan moden, dengan masih lagi mengekalkan ciri-ciri kebruneian yang diwarisi dari turun temurun yang berlandaskan konsep Melayu Islam Beraja. Rakyat dan penduduk negara ini Alhamdulillah dapat menikmati pelbagai perkembangan, kemudahan dan perkhidmatan yang disediakan oleh Kerajaan dan seterusnya mengecapi sosio ekonomi kehidupan yang berkualiti, kesejahteraan, keharmonian, keselamatan, keamanan, kemakmuran yang dirahmati lagi diredhai Allah Subhanahu Wata'ala. Kita semua harus bersyukur kehadrat Allah Subhanahu Wata'ala kerana akan kedudukan Negara kita yang stabil, aman damai dan harmoni dimana dapat menjalankan aktiviti harian dengan tidak ada gangguan dan selamat jika dibandingkan dengan Negara-negara lain yang berkeadaan tidak stabil, peperangan dan konflik dalam Negara. Baginda sangat- sangat mengambil berat bukan sahaja terhadap hal ehwal 4
keugamaan, pendidikan, keselamatan, sosio ekonomi, kebajikan dan kesejahteraan malahan tidak ketinggalan juga dalam bidang kesihatan. Bidang kesihatan adalah merupakan salah satu agenda penting dalam pembangunan negara. Keprihatinan yang sangat mendalam, pemedulian, kesungguhan serta komitmen Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam yang mementingkan hal ehwal kesihatan termasuk perkhidmatan dan penjagaan kesihatan di kalangan rakyat dan penduduk di negara ini dapat dibuktikan dengan jelasnya dari petikan titah Baginda semasa Majlis Perasmian Majlis Ilmu 2012 Sempena Hari Keputeraan Baginda Yang Ke-66 Tahun di Pusat Persidangan Antarabangsa yang antara lainnya Baginda bertitah:- "Ugama Islam telah meletakkan kesihatan dan kesejahteraan itu di tempatnya yang tinggi selepas keimanan. Ini selaras dengan sabda Nabi Muhammad Sallallahu 'Alaihi Wasallam riwayat ibnu Majah yang bermaksud: "Mintalah kepada Allah kesihatan dan kesejahteraan, kerana sesungguhnya tidak ada perkara yang lebih baik daripada kesihatan selepas iman. Demikian nilai kesihatan itu. Ia adalah asas untuk penghidupan yang sempurna. Nikmat sihat membolehkan seseorang dapat memenuhi hajatnya dengan baik, seperti mencari ilmu dan beramal ibadat dengan selesa. Kesihatan yang optima tidak syak lagi akan membolehkan seseorang individu itu menunaikan kewajipan dunia dan akhiratnya dengan 5
sempurna". 5. Ini bermakna rakyat dan penduduk yang sihat sama ada dari segi fizikal atau mental sudah setentunya akan dapat menjalankan aktiviti-aktiviti harian dan ibadah yang disuruh oleh Allah Subhanahu Wata'ala dengan lebih sempurna, lebih cergas, lebih produktif dan efektif di samping dapat melahirkan generasi yang berkemahiran dan berpendidikan tinggi untuk menyumbang kepada pembangunan sosio ekonomi individu, keluarga, masyarakat dan negara. Ianya akan sekaligus akan meningkatkan kehidupan yang lebih berkualiti, kesejahteraan dan kemakmuran negara ke arah yang lebih mantap lagi berdayatahan. Para hadirin dan hadirat yang dihormati sekalian, 6. Seperti kita sedia maklum, Profesion Kejururawatan adalah antara profesion kesihatan yang terawal dan telah wujud sekian lama. Walaupun sektor penjagaan kesihatan telah melalui arus perkembangan pesat, namun demikian, profesion kejururawatan sehingga kini masih lagi bertahan teguh malahan ia diiktiraf sebagai profesion berpiawaian tinggi dan dihormati di seluruh dunia, tidak terkecuali oleh Pertubuhan Kesihatan Sedunia (WHO). Ini adalah salah satu satu perkara yang sewajarnya menjadi kebangaan kepada para Jururawat sendiri termasuk di Negara Brunei Darussalam dan pengiktirafan seperti ini seharusnya dimartabatkan dan dipertahankan tidak lain 6
tidak bahkan oleh profesion Jururawat itu sendiri dan bertanggungjawab mengenainya. 7. Perkhidmatan kejururawatan saya anggap adalah menjadi tulang belakang dalam sama-sama memberikan perkhidmatan dan penjagaan kesihatan yang komprehensif dengan lebih cemerlang dan berkualiti. Dalam sektor penjagaan kesihatan, profesion kejururawatan adalah peratus yang tinggi dibandingkan dengan profesion kesihatan yang lain seperti doktor dan Allied Health Professional. Ini dapat dilihat dari segi tenaga kerja di Kementerian Kesihatan, profesional Jururawat adalah merupakan tenaga kerja yang terbesar sepertimana statistik pada Januari 2014 menunjukkan jumlah Jururawat ialah seramai 2380 orang iaitu 35% daripada jumlah warga Kementerian Kesihatan. 8. Perkhidmatan kejururawatan di negara ini terus diperkukuh dan dikembangluas lagi dari masa ke semasa bukan sahaja dari aspek pembangunan kapasiti dan profesionalisme malahan juga dalam kepelbagaian kemahiran dan kepakaran selari dengan perkembangan kerjaya dan keperluan perkembangan sistem penjagaan dan perkhidmatan kesihatan Negara pada masa ini dan akan datang. Pada asasnya setiap perkhidmatan sama ada di peringkat penjagaan kesihatan asasi (primary), secondary dan tertiary begitu juga di aspek perkhidmatan pemulihan serta promosi kesihatan akan menghendaki komponen kapasiti kejururawatan. Ini adalah memandangkan profesional kejururawatan adalah sebagai 7
teras dalam perkhidmatan penjagaan kesihatan yang sememangnya dari asal-usulnya dikenalpasti sebagai profesional kesihatan barisan hadapan (front liners) yang sentiasa mendampingi pesakit-pesakit dalam mengendalikan proses rawatan dan penjagaan kesihatan, begitu juga yang sentiasa berhadapan dengan orang awam iaitu sesuai dengan kepelbagaian bidang tugas serta tanggungjawab masing-masing. Tidak menjadi hairan, di manapun jua di dunia ini, hospital-hospital, Pusat-Pusat dan Klinik-Klinik Kesihatan sama ada disektor awam atau swasta tidak akan dapat mencapai matlamat untuk memberikan perkhidmatan dan penjagaan kesihatan yang maksima tanpa penglibatan tenaga profesional kejururawatan dan juga multidisciplinary profesional kesihatan lain seperti doktor dan Allied Health Professional. Para Hadirin dan hadirat yang dihormati sekalian, 9. Dalam menjalankan tugas dan tanggungjawab yang diamanahkan, Jururawat juga dikehendaki memahami dan mematuhi peraturan- peraturan dan garispanduan mengenai amalan kejururawatan di negara ini seperti yang telah ditentukan oleh Lembaga Jururawat Brunei dan Jabatan Perkhidmatan Kejururawatan, Kementerian Kesihatan khususnya Code of Ethics, Code of Professional Conduct dan Standard of Practice for Registered Nurses and Midwives in Brunei Darussalam. Apa yang mustahak lagi adalah para jururawat dikehendaki untuk berdaftar di bawah Lembaga Jururawat Brunei sebagai pengamal profesion kejururawatan di bawah Akta Pendaftaran Jururawat. 8
10. The Code of Ethics menghuraikan tujuh (7) nilai-nilai utama yang mesti diamalkan oleh setiap jururawat dan bidan yang antara lain:- (i) Memberikan penjagaan kesihatan yang selamat, cekap, beretika dan bertimbangrasa; (ii) Menggalakkan dan menghormati informed decision making; (iii) Menghormati keperluan, nilai-nilai dan budaya serta memahami kelemahan setiap individu dalam memberikan jagaan perawatan; (iv) Menjaga dan mempertahankan kerahsiaan pesakit; (v) Bertanggungjawab dan mempunyai akauntabiliti; (vi) Memelihara maruah dan kehormatan pesakit; dan (vii) Menegakkan keadilan. 11. Manakala The Code of Professional Conduct merujuk kepada tingkah laku para jururawat dan bidan dalam menjalankan tugas dan tanggungjawab secara profesional. Ianya terdapat lapan (8) prinsip- prinsip penting yang mesti diamalkan dan dijadikan sebagai budaya kerja harian oleh semua jururawat dan bidan yang berdaftar antara lainya iaitu :- Menghormati maruah, budaya, bangsa, nilai-nilai dan kepercayaan setiap individu semasa memberikan jagaan perawatan dan perbidanan; 9
Mengamalkan dengan cekap dan selamat praktik kejururawatan dan perbidanan; Menjaga kerahsiaan secara professional maklumat- maklumat sulit yang diperolehi; Berkerjasama dengan yang lain dalam pasukan; Sentiasa mempertingkatkan ilmu pengetahuan dan kemahiran secara profesional; Mengamalkan praktik kejururawatan dan perbidanan secara beretika dan berpandukan kepada perundangan Negara Brunei Darussalam serta konsep Melayu Islam Beraja. 12. Jika kita meneliti dengan terperinci Code of Ethics, Code of Professional Conduct dan Standard of Practice for Registered Nurses and Midwives in Brunei Darussalam dengan secara langsung atau tidak langsung mempunyai ciri-ciri dan nilai-nilai Melayu Islam Beraja. Apa yang saya maksudkan Melayu Islam Beraja adalah mencerminkan identiti keBruneian. Dalam falsafah Melayu Islam Beraja terkandung sifat yang mengandungi identiti keBruneian seperti: Kuat beragama sebagai cara hidup dan kehidupan iaitu, ajaran Islam dan amalannya dikawal oleh undang-undang dan peraturan negara; Cinta kepada negara dan tanah air; 10
Kasih dan taat yang tidak berbelah bahagi kepada raja menjadi kewajipan yang turun-temurun; Berbangga menggunakan dan mendaulatkan Bahasa Melayu sebagai jiwa bangsa dan bahasa kebangsaan; Mengamalkan nilai luhur budaya Melayu yang terpuji dan berteraskan Islam, yang meliputi akhlak yang mulia, bersopan santun, awar galat, tolong menolong, bermuafakat, mentaati raja, menghormati ibu bapa, orang tua, guru, ulama, pemimpin, keturunan Rasullullah Sallallahu Alaihi Wassalam dan hormat- menghormati diantara satu sama lain; Mematuhi adat yang tidak bercanggah dengan syarak sebagai pancaran daripada keperibadian bangsa Brunei; Bekerja keras dengan penuh ikhlas, berdisiplin dan dedikasi; Bertindak, bergaul, bertutur, berpakaian dan berkarya dalam batas-batas yang sesuai dengan kehendak budaya Melayu dan ajaran Islam. 13. Oleh yang demikian, ciri-ciri Melayu Islam Beraja sepatutnyalah difahami dan dihayati di kalangan para Jururawat apatah lagi dalam menjalankan tugas-tugas yang dipertanggungjawabkan kerana ianya dapat menyumbangkan sebagai nilai tambah yang tinggi dalam memperkukuh dan mempertingkatkan lagi bukan sahaja dari aspek berkomunikasi dengan mudah, berkeyakinan, memahami budaya dan adat keBruneian serta citarasa 11
pesakit tetapi yang saya anggap paling mustahak ianya berupaya insyaAllah memberikan rawatan, perkhidmatan dan penjagaan yang lebih sempurna, terbaik dan memuaskan hati pesakit dan orang ramai. Para hadirin dan hadirat yang dihormati sekalian, 14. Seperti kita sedia maklum, Islam adalah agama yang diredhai oleh Allah Subhanahu Wata'ala yang memimpin manusia ke arah kebahagiaan hidup di dunia dan akhirat. Ianya merupakan sebesar-besar nikmat kepada umat manusia sebagaimana firman Allah Subhanahu Wata'ala yang terkandung dalam Surah Al- Maidah, ayat 3 yang bermaksud: 'Pada hari ini Aku telah sempurnakan bagi kamu agama kamu (Islam) dan telahKu cukupkan untuk kamu nikmatKu dan telah Aku redhai Islam itu Din (agama kamu)' . Ayat ini dengan jelas menerangkan bahawa Allah Subhanahu Wata'ala telah menyempurnakan Islam sebagai Al-Din untuk kepentingan dan faedah manusia demi untuk kebahagiaan di dunia dan akhirat. Islam merupakan sebesar-besar nikmat yang dikurniakan oleh Allah Subhanahu Wata'ala kepada hamba- hambaNya dan tidak ada nikmat yang lebih daripada itu. Allah Subhanahu Wata'ala redha Islam untuk menjadi agama seluruh umat manusia. Ini bermakna Islam adalah sempurna untuk 12
dijadikan panduan hidup perseorangan, berkeluarga, dalam organisasi, bermasyarakat dan bernegara. Ianya unggul sebagai sumber undang-undang dan peraturan. Ianya mantap sebagai panduan akhlak dan tingkah laku, ianya murni dan bersih daripada kesyirikan dan kekufuran sebagai pegangan akidah. Pada kesimpulannya ianya adalah menjamin kebahagiaan dan keselamatan di dunia dan akhirat. 15. Kita sedia maklum bahawa yang menjadi teras utama pada Melayu Islam Beraja ialah unsur yang pertama, yakni Islam, dalam erti kata bahawa nilai dan norma Islam mengatasi dan menakluki norma yang lain. Nilai murni dan norma budaya Melayu termasuk sistem pemerintahan Beraja berfungsi sebagai tapak, pemelihara dan pelindungnya sehingga ketiga-tiga unsur itu diadun serta saling melengkapi antara satu dengan lain. 16. Melayu Islam Beraja sebagai falsafah negara mengandungi nilai-nilai yang sangat murni lagi mulia yang berlandaskan keislaman untuk diserapkan dan dihayati dalam budaya kerja sebagai Jururawat iaitu seperti nilai akhlak yang merangkumi sifat amanah, sopan santun, bertanggungjawab, ikhlas, dedikasi, tekun, jujur, berdisiplin, tolong menolong, berbudi mulia, sabar dan juga bersyukur kehadrat Allah Subhanahu Wata'ala. Nilai etika yang mendefinasikan tanggungjawab dan akibat tingkah laku yang negatif 13
seseorang atau profesion terhadap masyarakat juga perlu ditekankan dan diambil perhatian dalam bersama-sama menjaga imej dan profesionalisme kejururawatan. Sebagai negara Melayu Islam Beraja dan sebagai negara zikir, adalah menjadi tanggungjawab kita bersama bagi menyerapkan dan menghayati lunas-lunas keislaman apatah lagi kita sebagai orang islam untuk dijadikan sebagai cara hidup yang lengkap dan sempurna termasuk dalam pekerjaan dan kehidupan seharian kita. 17. Di negara kita yang mengamalkan Melayu Islam Beraja dan juga sebagai negara zikir apatah lagi selaku umat Islam kita telah dikurniakan keistimewaan dan kelebihan daripada Allah Subhanahu Wata'ala untuk mengerjakan suruhanNya lebih-lebih lagi sembahyang sebagai tiang agama dan meninggalkan segala laranganNya. Dalam konteks ini, saya ingin kita semua bersama-sama meningkatkan lagi usaha harian yang saya anggap sangat penting untuk dijadikan panduan dan peringatan bersama terutama sekali kepada para jururawat petikan ayat-ayat dari kitab suci Al-Quran dalam surah Al-Israa (Ayat 82) dan surah Al-Ankabuut (Ayat 45). Dari kesimpulan tersebut, kita mestilah menfaatkan dengan sebaik-baiknya dengan mengamalkan bacaan Al-Quran, Doa-Doa dan berzikir bagi memohon taufik, hidayah, petunjuk, pertolongan dan kemudahan dalam membuat sesuatu 14
pekerjaan atau tugas apatah lagi dalam kita memberikan perkhidmatan dan rawatan kepada pesakit-pesakit yang memerlukan bantuan. Saya mengesyorkan supaya sebelum memulakan rawatan atau pemeriksaan sekurang-kurangnya membaca Bismillah atau Al-Fatihah atau Ayat Kursi atau ayat-ayat Al-Quran, doa dan zikir yang bersesuaian. Saya difahamkan ada terdapat Buku Himpunan Doa-Doa dan Adab Ziarah Orang Sakit yang mana turut mengandungi Doa-Doa Bagi Amalan Jururawat dan Bidan yang dikeluarkan oleh Jabatan Perkhidmatan Kejururawatan. Saya berharap bacaan Al-Quran, doa-doa dan zikir-zikir ini akan dapat terus diamalkan bagi memudahkan para Jururawat dan Bidan untuk menjalankan tugasan dan tanggungjawab serta untuk mendapat pertolongan dan keberkatan Allah Subhanahu Wata'ala bagi diri dan juga yang diberi perawatan. Selain itu semoga kita akan mendapat petunjuk, keberkatan, diberikan rahmat, pahala yang setimpal dan kebahagiaan di dunia malahan juga diakhirat. 18. Dalam pada itu, kita hendaklah juga sentiasa membuat apa jua pekerjaan dan tanggungjawab dengan tekun dan cemerlang serta terbaik semata-mata kerana Allah Subhanahu Wata'ala. Ini adalah sepertimana juga mengikut hadis Rasulullah Sallallahu 'Alaihi Wassalam, diriwayatkan al-Bahaqi yang antara lain bermaksud: "Sesungguhnya Allah Subhanahu Wata'ala suka apabila seorang itu membuat sesuatu perkara ia melakukannya dengan tekun (memperbaiki dan mempertingkatkannya)". Dengan memahami 15
serta menghayati hadis Rasulullah Sallallahu 'Alaihi Wassalam tersebut, sudah setentunya tugas dan tanggungjawab akan dapat disempurnakan dengan sebaik-baiknya dan memuaskan hati bukan sahaja kepada pesakit malahan orang ramai di samping kita bertawakkal memohon petunjuk Allah Subhanahu Wata'ala. 19. Dalam kita sama-sama menyerapkan falsafah Melayu Islam Beraja dalam memperkukuhkan perkhidmatan kejururawatan, kita sewajarnya mengambil iktibar akan sejarah kejururawatan dalam prospektif Islam. Apabila sahaja kita mengimbas akan tokoh Jururawat yang tersohor, maka kita akan menyebut Florence Nightingale akan tetapi Islam juga mempunyai tokoh jururawat yang pertama walaupun hanya sebilangan kecil kita yang mengetahuinya iaitu Rufaidah binti Sa'ad yang berpusat di Medinah. Menurut kertas kerja Professor Dr. Omar Hasan Kasule, yang bertajuk 'Historical Roots of the Nursing Profession in Islam' menyatakan bahawa Rufaidah binti Sa'ad adalah jururawat profesional pertama dalam sejarah Islam dan beliau hidup pada zaman Rasulullah Sallallahu 'Alaihi Wassalam pada abad pertama hijrah dan diiktiraf sebagai Jururawat teladan, memiliki keperibadian luhur dan simpati kepada semua orang, melayan pesakit dengan baik, pemimpin dan penggerak yang mampu memberi motivasi kepada orang lain. Beliau digambarkan memiliki kemahiran klinikal yang dikongsikan bersama Jururawat yang dilatih dan bekerja dengannya. Rufaidah tidak hanya melaksanakan tugas Jururawat dalam aspek klinikal malahan beliau juga melaksanakan 16
tugas kemasyarakatan dan mengenalpasti masalah sosial yang boleh menyebabkan kemunculan penyakit. Beliau adalah Jururawat Kesihatan Awam dan juga pekerja sosial yang cekap dan menjadi inspirasi kerjaya bagi Jururawat dunia Islam. Maka, dalam persidangan ini, saya ingin menyarankan supaya para jururawat untuk merujuk kembali akan sejarah kejururawatan dalam Islam yang mana Rufaidah binti Sa'ad sewajarnya diberi tempat dalam sidang ilmu kejururawatan sebagai model insan yang mulia untuk dicontohi sejajar dengan konsep MIB. 20. Dalam menggalakkan lebih ramai lagi di kalangan anak-anak tempatan menceburi dalam bidang profesion kesihatan, Kerajaan Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam telah menyediakan kursus-kursus berijazah dan diploma bidang kejururawatan di Institut Sains Kesihatan Pengiran Anak Puteri Hajah Rashidah Saadatul Bolkiah, Universiti Brunei Darussalam kepada mereka yang berkelayakan mengikut syarat-syarat yang ditentukan. Begitu juga Kementerian Kesihatan juga ada menyediakan kursus-kursus dalam bidang profesion kejururawatan yang menjurus kepada pembangunan kapasiti dalam pelbagai kemahiran khususnya melalui Pusat Latihan Perkembangan Kejururawatan. Dalam pada itu, biasiswa keluar negeri termasuk Latihan Dalam Perkhidmatan juga disediakan oleh Kerajaan Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam kepada mereka yang berkelayakan bagi meningkatkan lagi pembangunan kapasiti, kemahiran kepakaran dalam bidang 17
profesion kesihatan termasuk kejururawatan semata-mata bagi meningkatkan lagi perkhidmatan dan penjagaan kesihatan yang lebih mantap, berkualiti, efisien dan efektif di negara ini. 21. Dalam pada itu, seperti mana kita sedia maklum, Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam sangat prihatin dan pemedulian terhadap kepentingan profesional Kejururawatan menyumbang kepada memantapkan dan mengukuhkan perkhidmatan penjagaan kesihatan di negara ini di samping peranan dan sumbangan dari pelbagai profesional kesihatan seperti profesion Kedoktoran, Allied Health Professional dan lain-lain. Ini jelas terbukti dengan Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam yang telah memperkenankan Skim Perkhidmatan Kejururawatan yang baru yang mula berkuatkuasa pada 22 Mei 2013. 22. Skim Perkhidmatan Kejururawatan yang baru ini merupakan satu pengiktirafan kepada perkembangan dan kemajuan profesion kejururawatan di negara ini yang mana jika ditanda-aras (benchmark) dengan pihak serantau dan antarabangsa, ianya adalah sebanding dan malahan juga boleh dikategorikan dalam peringkat yang lebih baik. Kewujudan dan pengiktirafan Jururawat Praktisioner diperkenalkan melalui Skim Perkhidmatan Kejururawatan baru ini juga dapat membantu meningkatkan lagi kualiti penjagaan kesihatan secara dalam lagi 18
menyeluruh di negara ini. Praktisioner Kejururawatan dalam Skim ini merangkumi kepakaran dalam bidang perubatan, perbidanan, paramedik, kesihatan mental, kesihatan masyarakat, pergigian dan lain-lain. Para hadirin dan hadirat yang dihormati sekalian, 23. Kerjaya kejururawatan merupakan profesion yang dinamik dan mencabar apatah lagi dalam melalui arus perkembangan pesat dunia perubatan dengan pertumbuhan teknologi baru yang serba canggih dan juga kita membuat kesiapsiagaan dalam menangani penyakit- penyakit kronik yang tidak berjangkit di samping penyakit-penyakit berjangkit baru dan yang muncul semula. Oleh yang demikian, para Jururawat tidak dapat lari dari mengikuti perkembangan ini dan berterusan perlu meningkatkan kecekapan, kesepaduan, proaktif, berinovasi dan menunjukkan semangat kerja berpasukan yang mantap, mempunyai disiplin tinggi dalam semua aspek amalan kejururawatan bagi menunjukkan kecemerlangan serta sentiasa penuh kesabaran dan siapsiaga menghadapi pelbagai cabaran masa kini dan mendatang. 19
24. Dalam suasana di mana para Jururawat di seluruh dunia kini mula tampil ke hadapan dalam menghasilkan kaedah-kaedah baru dan inovatif untuk mempertingkatkan kualiti perkhidmatan, maka para Jururawat di negara ini seharusnya juga peka dan tidak ketinggalan tetapi terus maju kehadapan untuk turut berusaha membuat pembaharuan dan inovasi semata- mata bagi menyumbang kepada mengukuhkan sistem penjagaan kesihatan di negara ini. Perubahan serta kaedah-kaedah baru ini dapat digunakan dari model amalan-amalan terbaik dan juga hasil dari penemuan kajian-kajian yang terbukti mendatangkan kesan yang positif lagi efektif. 25. Saya penuh percaya dan berkeyakinan dari oleh-oleh persidangan ini akan berupaya meningkatkan imej dan martabat profesionalisme kejururawatan yang boleh menambah lagi kepercayaan dan keyakinan pesakit dan orang ramai terhadap perkhidmatan yang diberikan sekaligus mengukuhkan lagi perkhidmatan kejururawatan yang lebih berkualiti, efisien, efektif dan cemerlang. 26. Dalam kesempatan ini, saya ingin mengucapkan syabas kepada Pengerusi Bersama dan Ahli-Ahli Jawatankuasa Majlis kerana dapat mengungkayahkan persidangan yang julung-julung kali diadakan ini dengan jayanya yang sangat mendatangkan manfaat khususnya kepada profesion kejururawatan dan peserta persidangan ke arah 20
penyerapan dan penghayatan konsep Melayu Islam Beraja dalam profesion kejururawatan dan bidan. Ini sudah setentunya akan dapat menyumbangkan lagi kepada memantapkan perkhidmatan kejururawatan dalam memberikan bantuan dan pertolongan khususnya kepada pesakit-pesakit ke arah mengukuhkan dan meningkatkan lagi sistem penjagaan dan perkhidmatan kesihatan di negara ini. 27. Akhirnya, marilah kita sama-sama berdoa kehadrat Allah Subhanahu Wata'ala semoga Kebawah Duli Yang Maha Mulia Paduka Seri Baginda Sultan dan Yang Di-Pertuan Negara Brunei Darussalam akan sentiasa dikurniakan taufik, inayah dan hidayah dalam memerintah dan memimpin Negara Brunei Darussalam ke mercu kecemerlangan, kegemilangan, kemajuan, kesejahteraan, keamanan dan kemakmuran serta kekal qarar di atas takhta singgahsana Kerajaan Negara Brunei Darussalam serta dalam perlindungan Allah Subhanahu Wata'ala jua dan sentiasa dalam kandungan sihat wal'afiat dan kebahagiaan. 28. Dalam kesempatan ini, saya juga berdoa kehadrat Allah Subhanahu Wata'ala semoga kesemua Jururawat dan Bidan di negara ini akan sentiasa dikurniakan taufik dan hidayah serta pahala yang sebaik- baiknya atas sumbangan dan khidmat bakti biskita sekalian dan seterusnya sentiasa berada dalam kandungan sihat wal'afiat dan di dalam perlindungan Allah Subhanahu Wata'ala bagi meneruskan perjuangan dalam menjalankan tugas dan amanah yang telah 21
dipertanggungjawabkan kepada masyarakat dan negara. Semogalah khidmat bakti dan sumbangan yang dicurahkan dalam perkhidmatan akan diterima sebagai ibadah, dikurniakan rahmat dan diberkati serta diredhai oleh Allah Subhanahu Wata'ala. 30. Dengan bertawakal ke hadrat Allah Subhanahu Wata'ala dan dengan mendahulukan kalimah , selawat serta salam ke atas junjungan besar kita Nabi Muhammad Sallallahu 'Alaihi Wassalam, saya dengan sukacitanya merasmikan Persidangan Kebangsaan Kejururawatan dengan tema "Melayu Islam Beraja Memperkukuhkan Perkhidmatan Kejururawatan". Sekian. 22